CELEX: 32006D0100
Language: hu
Date: 2006-02-03 00:00:00
Title: 2006/100/EK: A Bizottság határozata ( 2006. február 3. ) a hasított sertések osztályozási módszerének Cipruson történő engedélyezéséről szóló 2005/7/EK határozat módosításáról  (az értesítés a C(2006) 215. számú dokumentummal történt)

16.2.2006   
            
            
               HU
            
            
               Az Európai Unió Hivatalos Lapja
            
            
               L 46/38
            
         
      A BIZOTTSÁG HATÁROZATA
   
   (2006. február 3.)
   a hasított sertések osztályozási módszerének Cipruson történő engedélyezéséről szóló 2005/7/EK határozat módosításáról
   (az értesítés a C(2006) 215. számú dokumentummal történt)
   (Csak a görög nyelvű szöveg hiteles)
   (2006/100/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               Technikai kiigazítások miatt Ciprus kérelmezte a Bizottságtól annak engedélyezését, hogy a hasított sertéseknek a 2005/7/EK bizottsági határozattal (2) engedélyezett osztályozási módszerei keretén belül új képletet lehessen alkalmazni a hasított testek színhústartalmának kiszámításához, valamint benyújtotta a hasított sertések közösségi osztályozási rendszerének alkalmazása részletes szabályainak meghatározásáról szóló, 1985. október 24-i 2967/85/EGK bizottsági rendelet (3) 3. cikkében előírt részleteket.
            
         
               (2)
            
            
               E kérelem értékelése azt mutatta, hogy az új képlet engedélyezéséhez szükséges feltételek teljesültek.
            
         
               (3)
            
            
               A 2005/7/EK határozatot tehát ennek megfelelően módosítani kell.
            
         
               (4)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2005/7/EK határozat melléklete e határozat melléklete szerint módosul.
   2. cikk
   Ennek a határozatnak a Ciprusi Köztársaság a címzettje.
   
      Kelt Brüsszelben, 2006. február 3-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 2., 2005.1.5., 19. o.
   
   
      (3)  HL L 285., 1985.10.25., 39. o. A 3127/94/EK rendelettel (HL L 330., 1994.12.21., 43. o.) módosított rendelet.
   
      MELLÉKLET
      A 2005/7/EK határozat mellékletének 3. pontja helyébe a következő szöveg lép:
      
         
                     „3.
                  
                  
                     A hasított test színhústartalmát a következő képlet alapján kell kiszámítani:
                     
                         = 61,436 – 0,815 X + 0,144 W
                     ahol:
                     
                                 
                                    
                              
                              
                                 =
                              
                              
                                 a hasított test becsült színhústartalma,
                              
                           
                                 X
                              
                              
                                 =
                              
                              
                                 a hátszalonna (beleértve a bőrét is) vastagsága milliméterben a hasított sertés középvonalától 6 cm-re, az utolsó harmadik és negyedik borda között mérve,
                              
                           
                                 W
                              
                              
                                 =
                              
                              
                                 az izom vastagsága milliméterben az X-szel egy időben és ugyanazon a helyen mérve.
                              
                           A képlet az 55–120 kg tömegű hasított testek esetében érvényes.”